laion/Wikipedia-Exotic huggingface dataset:
Sergei Roginski

Sergei Roginski (vene keeles Сергей Васильевич Рогинский; 17. märts/30. märts 1901 Fedino, Tula kubermang – 12. detsember 1960 Moskva) oli Nõukogude Liidu väejuht, kindralleitnant (1943). Ta sündis aastal 1901 Fedinos (asub praeguse haldusjaotuse järele Zaokski rajoonis Tula oblastis), Tula kubermangus. Aastal 1920 astus ta Punaarmeesse. Ta sõdis reamehena Venemaa kodusõjas, Nõukogude-Poola sõjas, hiljem Turkestani rindel basmatšidega. Aastal 1921 lõpetas ta Kaasanis sõjaväeinseneride kursused. Ta juhtis rühma ja sapööriroodu. Aastal 1927 astus ta ÜK(b)P ridadesse. Aastal 1934 lõpetas ta Kuibõševi nimelise Sõjaväe Inseneriakadeemia, seejärel juhtis pataljoni Valgevene sõjaväeringkonnas. Aastal 1939 lõpetas ta K. E. Vorošilovi nimelise Kindralstaabi Akadeemia ja teenis seejärel Punaarmee kindralstaabis. Teises maailmasõjas oli ta tegevarmees: Leningradi, Volhovi, 3. Balti rindel. Ta juhtis diviisi (111. laskurdiviis, 24. kaardiväe laskurdiviis), korpust (22. aprill 1942 – 5. juuni 1942 – 6. kaardiväe laskurkorpus; 13. september 1942 – 20. oktoober 1942 – 4. kaardiväe laskurkorpus). 13. mail 1942 omistati talle kindralmajori auaste. Aastatel 1942–1943 oli ta armee ülema asetäitja (59., 8., 2. löögiarmee). 11. märtsist 1943 kuni 13. detsembrini 1944 oli ta 54. armee ülem, veebruarist märtsini 1945 - 67. armee ülem. 25. septembril 1943 omistati talle kindralleitnandi auaste. Tema juhtimisel edenesid väed Ljubani suunas, Sinjavinski operatsioonil, Leningradi blokaadi purustamisel, Mginski, Novgorodi-Luga, Pihkva-Ostrovski, Tartu ja Riia operatsioonidel. Eriti paistsid tema juhitud väeosad silma Tosno, Ljubani ja Dno linnade vabastamisel, Velikaja jõe ületamisel ja lahingutes Riia pärast. Juunis–detsembris 1946 oli ta Karpaatide sõjaväeringkonna 13. armee staabiülem, aastatel 1946–1950 – Leningradi sõjaväeringkonna staabiülem. Aastal 1951 lõpetas ta Kindralstaabi Akadeemia juures kõrgemad akadeemilised kursused. Aastast 1951 oli ta staabiülem, Nõukogude armee insenerivägede ülema esimene asetäitja. Aastal 1954 läks ta erru. Sergei Roginski suri aastal 1960 Moskvas. Ta maeti Novodevitšje kalmistule.
Mare Paist

Mare Paist (1977. aastani Mare Mõtus; sündinud 4. veebruaril 1954 Tallinnas) on eesti spordipedagoog. Ta lõpetas 1972. aastal Tallinna 2. Keskkooli ja 1976. aastal Tallinna Pedagoogilise Instituudi kehakultuuriteaduskonna, täiendas end aeroobika õpetamise kursustel. Paist harrastas Tööjõureservide spordiklubis Meedi Võsa ning Johannes ja Maia Altsoo juhendamisel sportvõimlemist. Ta oli aastatel 1976–1978 Tapa 1. Keskkooli, 1978–1981 Tallinna 21. Keskkooli ja 1981. aastast Tallinna Saksa Gümnaasiumi kehalise kasvatuse õpetaja, 2000. aastast pedagoog-metoodik. Ta on töötanud 1993. aastast aeroobika- ja vesivõimlemistreenerina, tegutsenud vabariiklikus kehalise kasvatuse ainenõukogus ja võimlemistreenerite klubis Katrek, kuulunud 2000–2008 vabariiklikku kehalise kasvatuse ainenõukogusse, oli XVIII üldtantsupeo võimlejate kava "Mere tujud" autor. 2004 Tallinna aasta õpetaja 2008 Kalevi parim vabatahtlik abiline 2009 Haridus- ja Teadusministeeriumi aasta õpetaja nominent Tallinna haridusasutuste kvaliteediauhind Hea õpetaja 2010 2016 Mustamäe aasta õpetaja Tema abikaasa Jüri Paist tuli võrkpallis 1974. aastal Eesti meistriks ja suvespartakiaadi võitjaks. "ESBL". www.esbl.ee. Vaadatud 1. septembril 2024. "Tunnustatud õpetajad". Tallinna Saksa Gümnaasium. Vaadatud 1. septembril 2024. https://dea.digar.ee/?a=d&d=spordileht19860307.2.8&srpos=3&e=-------et-25--1-byDA%2cbyAU%2cbyTI-txt-txIN%7ctxTI%7ctxAU%7ctxTA-%22mare+paist%22------------ https://dea.digar.ee/?a=d&d=opetajateleht20100319.1.10&srpos=15&e=-------et-25--1-byDA%2cbyAU%2cbyTI-txt-txIN%7ctxTI%7ctxAU%7ctxTA-%22mare+paist%22------------
IndieGoGo

IndieGoGo on ühisrahastusplatvorm, mille lõid 2008. aastal Danae Ringelmann, Slava Rubin ja Eric Schell loominguliste projektide rahastamiseks. Peakorter asub San Franciscos, Californias. Koos Kickstarteriga on Indiegogo üks populaarsemaid ühisrahastusplatvorme USAs. Saiti külastab iga kuu umbes viisteist miljonit inimest. Projekti kaasasutaja Slava Rubini sõnul "võimaldab sait kõigil koguda raha mis tahes idee jaoks". Platvorm töötab preemiasüsteemil, mis tähendab, et annetajad ja investorid, kes soovivad aidata kampaaniat rahastada, saavad teha annetuse ja saada selle eest kingituse. Pärast USA väärtpaberi- ja börsikomisjoni eeskirjade (U.S. Securities and Exchange Commission) muutmist 2016. aastal sõlmis Indiegogo partnerluse MicroVentures'iga ja pakub alates 2016. aasta novembrist aktsiapõhiseid kampaaniaid, võimaldades mitteakrediteeritud investoritel osaleda omakapitalikampaaniates. IndieGoGo võtab 5% komisjonitasu edukate kampaaniate sissemaksetest. See tasu lisatakse Stripe'i krediitkaardi töötlemistasule, mis on 2,9% + 0.30 USA dollarit tehingu kohta. Kampaaniate puhul, mis ei saavutanud oma sihtsummat, on kasutajatel võimalus kogu raha oma hoiustajatele tasuta tagasi maksta. IndieGoGo pakub oma portaali kaudu krediitkaardimaksete otsest vastuvõtmist. Need vahendid makstakse välja kahe nädala jooksul pärast kampaania lõppu. 2014. aasta mais laienes IndieGoGo ja kutsus uusi investoreid, sealhulgas Virgin Groupi asutaja Richard Branson, Yelp Inc'i juht Max Levchain, Yahoo Boardi juht Maynard Webb, Tim Draper ja teised. 13-17-aastased kasutajad ei tohi saiti kasutada ilma oma vanemate või seaduslike eestkostjate nõusolekuta. Te ei saa luua kampaaniat, millega püütakse koguda raha ebaseaduslikuks tegevuseks või mis on selgelt väljamõeldud või väidab, et teeb midagi võimatut. Kampaania võib pakkuda osalemiseks soodustusi, kuid ei tohi pakkuda mingit rahalist tasu. Kampaania raames ei tohi pakkuda alkoholi, narkootikume, relvi või laskemoona ega mis tahes liiki loteriid või hasartmänge. Kampaania ei tohi propageerida vihkamise, kehavigastuse, surma või vara kahjustamise ideid ja võimalusi ega midagi sellist, mis võib rikkuda inimõigusi. "Triangulation 187 Indiegogo Founder Danae Ringelmann". TWiT.tv. 2. veebruar 2015. Vaadatud 2. septembril 2024. "Wake Me Up Before You Indiegogo: Interview With Slava Rubin". Film Threat. Lora Kolodny. "Early Crowdfunding Player Indiegogo Brings On Famous New Investors". WSJ. Cowley, Stacy (15. november 2016). "Ever Wanted to Back a Start-Up? Indiegogo Opens the Door to Small Investors". New York Times. Vaadatud 2. septembril 2024. "Indiegogo Pricing and Fees". Indiegogo (Ameerika inglise). Vaadatud 2. septembril 2024. "Fees & Pricing for Campaigners: How much does Indiegogo cost?". Indiegogo. Vaadatud 2. septembril 2024. "Terms of Use". indiegogo.com. Koduleht
Rapla II maailmasõja matmispaik

Rapla II maailmasõja matmispaik oli Teise maailmasõja aegne matmispaik Rapla kihelkonnas Harjumaal, tänapäevase haldusjaotuse järgi Rapla maakonna Rapla valla Uuskülas. Matmispaik paikneb Rapla kalmistul ja on Teises maailmasõjas Rapla lahingutes 9.–11. augustil 1941 osade hukkunute matmispaik. Juulis-augustis 1941 maeti Rapla kalmistule 43 vägivaldselt surnud kodukihelkonna ja kaugemalt pärit meest-naist: neist 14 langes lahinguis, 6 olid lahingute juhuslikud ohvrid ning 23 lasti maha kodus või kodu lähedal. Neist 19 puhkavad nimetatud ühisplatsil: Endel Andok, Hans Hirvelaan, Johannes Jaani, August Jarvet, Elmar Kiima, Helmuth Kuusemets, Paul Laars, Mihkel Laiapea, Edvard Lootus, Voldemar Mikker, Johannes Oraspalv, Alfred Pärn, Jaan Raudkivi, Amandus Roosipuu, Elmar Soome, Udo Tendal, Oskar Urva, Julius Volmer ja Vladimir Vreimann. 1997. aastast oli matmispaik riiklik ajaloomälestis. 2001. aasta augustis püstitati ühishauale mälestusmärk, mille kujunduse autor on Liina Jaanus. Esiosas on poleeritud tumedast graniitkivist kivi, millel on tekst: "Memoriaal Rapla lahingu ohvritele, rajatud rahva annetuste abil, Kaitseliidu Rapla maleva poolt, augustis 2001". Tagaosas on graniidist kaar tekstiga: "Isamaa ilu hoieldes, vaenlase vastu võideldes" ning selle taga metallist rist. Mälestusmärk ei ole püstitatud Nõukogude sõjaväes võidelnute auks. Memoriaal 1941. aasta Rapla lahingu ohvritele Rapla kalmistul II maailmasõjas hukkunute matmispaik kultuurimälestiste riiklikus registris (vaadatud 05.10.2020) Memoriaal 1941. aasta Rapla lahingu ohvritele Rapla kalmistul II maailmasõjas hukkunute matmispaik kultuurimälestiste riiklikus registris
Romano Benet

Romano Benet (sündinud 20. aprillil 1962 Tarvisios) on sloveeni päritolu Itaalia alpinist. Ta abiellus 1989. aastal Nives Meroiga. Nad elavad koos Põhja-Itaalias Tarvisios, mis piirneb põhjast Karni Alpidega ja lõunast Julia Alpidega. Ühine alpinismihuvi tegi neist mägironimispaari, kes on tõusnud kõigi (14) üle 8000 meetri kõrguste mägede tippu. Benet sai 17. mägironijaks maailmas, kes on seda teinud lisahapnikku kasutamata. Kokku kulus tal selleks 19 aastat (1998–2017). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel olid Romano Benet ja Nives Meroi 2008. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Beneti nimi ajaloolise, nn "pärandi nimistu" koosseisu. Meedia teatel plaanisid Benet ja Meroi koos Peter Hámoriga 2024. aastal tõusta Himaalajas Kangbacheni (7903) tippu seni veel ronimata lõunakülje kaudu. Benet ja Meroi, kes käivad ronimas teatud enda kehtestatud tingimustel: alati koos ja mitte kunagi täiendava hapnikuga, on kaalunud ka Manaslu kordustipputõusmist, sest aastaid tagasi jäi neil kõrgeimast punktist veidi puudu. 14 8K Legacy Table. 8000ers.com 14 8K Transition Table. 8000ers.com Angela Benavides. "Hamor, Meroi, and Benet Back to Kangchenjunga". explorersweb.com, 13. märts 2024 Angela Benavides. "Updated: The Women of Thin Air". explorersweb.com, 24. oktoober 2018 Manaslu summit for Nives Meroi, Romano Benet and Luca Vuerich. planetmountain.com, 5. oktoobrt 2008
Silvio Mondinelli

Silvio Mondinelli (sündinud 24. juunil 1958 Gardone Val Trompias) on itaalia alpinist. Ta on tõusnud kõigi (14) üle 8000 meetri kõrguste mägede tippu (kuuenda mägironijana maailmas lisahapnikku kasutamata). Tal kulus selleks 14 aastat (1993–2007). Tema 14. tipp oli Broad Peak (8051 m) (tipus 12. juulil 2007). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Silvio Mondinelli 1993. aastal jõudnud vaid Manaslu eeltippu (tähistus C2). Annapurna peatippu jõudmise kohta (ronitud 2006) ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Eelmainitud asjaolud ei saanud takistuseks Jurgalski meeskonnal kanda Mondinelli nimi ajaloolise, nn "pärandi nimistu" koosseisu. 14 8K Legacy Table. 8000ers.com The day after: Silvio Mondinelli, Broad Peak and all 14 8000m summits. planetmountain.com, 13. juuli 2007 14 8K Transition Table. 8000ers.com  Silvio Mondinelli – pildid, videod ja helifailid Wikimedia Commonsis
Alberto Iñurrategi

Alberto Iñurrategi Iriarte (sündinud 3. novembril 1968 Aretxabaletas Gipuzkoa provintsis) on Hispaania baski alpinist. Ta on tõusnud kõigi (14) üle 8000 meetri kõrguste mägede tippu (neljanda mägironijana maailmas lisahapnikku kasutamata). Tal kulus selleks 11 aastat (1991–2002). Tema 14. tipp oli Annapurna (8091 m) (tipus 16. mail 2002). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Alberto Iñurrategi 2000. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Iñurrategi nimi ajaloolise, nn "pärandi nimistu" koosseisu. 14 8K Legacy Table. 8000ers.com Jean-Christophe Lafaille: Annapurna 2002. k2news.com, 19. mai 2002 14 8K Transition Table. 8000ers.com  Alberto Iñurrategi – pildid, videod ja helifailid Wikimedia Commonsis
Juanito Oiarzabal

Juan Eusebio Oiarzabal Urteaga, ka Juanito Oiarzabal (sündinud 30. märtsil 1956 Vitoria-Gasteizis Baski autonoomses piirkonnas) on Hispaania baski alpinist. Ta on tõusnud kõigi (14) üle 8000 meetri kõrguste mägede tippu (kolmanda mägironijana maailmas lisahapnikku kasutamata. Tal kulus selleks 14 aastat (1985–1999). Tema 14. tipp oli Annapurna (8091 m) (tipus 29. aprillil 1999). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Juanito Oiarzabal 1997. ja 2011. aastal jõudnud vaid Manaslu eeltippu (tähistus C3). Kuid see asjaolu ei saanud takistuseks Jurgalski meeskonnal kanda Oiarzabali nimi ajaloolise, nn "pärandi nimistu" koosseisu. 14 8K Legacy Table. 8000ers.com Juanito Oiarzabal. juanitooiarzabal.com/ 14 8K Transition Table. 8000ers.com  Juanito Oiarzabal – pildid, videod ja helifailid Wikimedia Commonsis
Veiko Lember

Veiko Lember (sündinud 29. novembril 1977 Kuressaares) on eesti riigiteadlane ja endine võrkpallur. Lõpetas Saaremaa Ühisgümnaasiumi 1996 ning omandas avaliku halduse erialal Tartu Ülikoolis bakalaureuse- (2000) ja magistri- (2002) ning Tallinna Tehnikaülikoolis doktorikraadi (2009). Täiendas end Islandi Ülikoolis 2008. Oli Tartu Ülikooli sotsiaalteaduskonna avaliku halduse osakonna assistent 2000–2001 ja erakorraline teadur 2002–2004, Šotimaa Kuningliku Panga praktikant 2001, sihtasutuse Eesti Õiguskeskus finantsjuht 2002–2003. Aastast 2005 töötab Tallinna Tehnikaülikooli Ragnar Nurkse innovatsiooni ja valitsemise instituudis (kuni 2008 humanitaar- ja sotsiaalteaduste instituut, 2008–2013 avaliku halduse instituut): erakorraline teadur 2005–2006, teadur 2006–2011, vanemteadur 2011–2023, alates 2024 täisprofessor tenuuris. Oli instituudi direktor 2014–2016. Uurimistöö põhisuunad: avalik haldus, haldusjuhtimine, avaliku sektori innovatsioon. Oli Marie Skłodowska-Curie teadur Leuveni Katoliiklikus Ülikoolis 2017–2019, külalisteadur Université Gustave Eiffelis 2017–2019 ja Antwerpeni Ülikoolis 2019; Leuveni Katoliikliku Ülikooli külalisprofessor aastast 2019. Ajakirja Halduskultuur tegevtoimetaja 2009–2014, toimetuskolleegiumi liige alates 2014. Eesti Teadusagentuuri hindamisnõukogu liige aastast 2020. Alustas võrkpallitreeninguid 1985 ema Marvi Lemberi juhendamisel. Kuulus 1998–2009 143 mängus Eesti võrkpallikoondisse, olnud ka koondise kapten. Sai Eesti koondisega Euroopa meistrivõistlustel 2009 14. koha. Tuli 7 korda Eesti meistriks: 1998–1999 Tartu Ösel Foodsi, 2004 ESS Pärnu VK, 2005 Tallinna Audentese ja 2007–2009 Tallinna Selveri meeskonnas. Veiko Lemberi isa on endine kergejõustiklane Jaan Lember ja ema endine võrkpallur Marvi Lember. Eesti teaduse biograafiline leksikon, 4. köide Eesti spordi biograafiline leksikon Eesti Teadusinfosüsteem Veiko Lember Eesti Teadusinfosüsteemis Veiko Lemberi publikatsioonid
Darnõtsja rajoon

Darnõtsja rajoon (ukraina keeles Дарницький район) on haldusüksus (linnarajoon) Ukraina pealinnas Kiievis. Darnõtsja rajoon asub linna kaguosas Dnepri vasakul kaldal. Darnõtsja rajoon on moodustatud 1935. aastal. 1969. aastal eraldati Darnõtsja rajooni koosseisust Dnipro rajoon. Дарницкий район и его исторические местности Zagorodna.com. Vaadatud 2. septembril 2024
Holosijivi rajoon

Holosijivi rajoon (ukraina keeles Голосіївський район) on haldusüksus (rajoon) Ukraina pealinnas Kiievis. Holosijivi rajoon asub linna lõunaosas Dnepri paremal kaldal. Rajoon moodustati 1921. aastal ja kandis esialgu Demijivka rajooni nime. 1937. aastal sai rajoon uueks nimeks Moskva rajoon. Praeguse nime sai Holosijivi rajoon 2002. aastal. Історична довідка Голосіївська районна в місті Києві державна адміністрація. Vaadatud 2. septembril 2024
Jerzy Kukuczka

Jerzy Kukuczka (24. märts 1948 Katowice – 24. oktoober 1989 Lhotse, Nepal) oli Poola alpinist. Ta oli teise mägironijana maailmas (Reinhold Messneri järel) tõusnud kõigi (14) üle 8000 meetri kõrguste mägede tippu. Kokku kulus tal selleks kaheksa aastat (1979–1987). Erinevalt Messneri tipputõusudest olid Kukuczka Himaalaja kaheksatuhandalistel valitud marsruudid tavaliselt originaalsed, paljud neist olid esmatõusud ja sageli talvise tuule ja külma käes. Tagantjärele (2022. aasta juulis) selgus, et Eberhard Jurgalski haldava veebisaidi 8000ers väitel puuduvad piisavad tõendused, et Kukuczka 1986. aastal oli jõudnud Manaslu päristippu. Kuid see asjaolu ei saanud takistuseks Jurgalski meeskonnal kanda Kukuczka nimi ajaloolise, nn "pärandi nimistu" koosseisu. Kukuczka üritas ronida 24. oktoobril 1989 Nepalis Lhotse (8516 m) lõunakülje kaudu tippu. Umbes 8300 m kõrgusel libises ta jäälõigul ja turvaköie purunemise tagajärjel kukkus rohkem kui 2000 meetrit allapoole kuristikku. Tema surnukeha, vaatamata otsingutele, ei leitud. 1988. aastal Calgary olümpiamängudel autasustati Reinhold Messnerit ja Jerzy Kukuczkat, kes esimestena olid jõudnud kõigi 14 kaheksatuhandelise tippu, hõbemedaliga. Kukuczka, Jerzy. "My Vertical World: Climbing the 8000-Metre Peaks". Mountaineers Books, 1992. ISBN 0-89886-344-9. [1] Kukuczka, Jerzy. "Mój pionowy świat czyli 14 × 8000 metrów". London: Wydawnictwo AT, 1995. ISBN 1-899397-09-4. 14 8K Legacy Table. 8000ers.com [https://publications.americanalpineclub.org/articles/12199330000 My Vertical World]. publications.americanalpineclub.org 14 8K Transition Table. 8000ers.com "WWMD" or "The strange and uneasy tale of Olympic Climbing". mountainguideschool.com British Mountaineer Kenton Cool's Odd Quest. outsideonline.com  Jerzy Kukuczka – pildid, videod ja helifailid Wikimedia Commonsis
Krzysztof Wielicki

Krzysztof Jerzy Wielicki (sündinud 5. jaanuaril 1950 Szklarka Przygodzickas Ostrzeszówi maakonnas) on poola alpinist. Ta on lõpetanud Wrocławi Tehnikaülikooli elektroonikainseneri erialal. Alpinismiga on tegelenud alates 1970. aastast. 17. veebruaril 1980 esimeste alpinistidena maailmas tõusid Wielicki ja Leszek Cichy talvisel perioodil Džomolungma (8848 m) tippu. Hiljem on Wielicki olnud korduvalt Poola talviste mägiekspeditsioonide juht. Ta on viienda mägironijana maailmas tõusnud kõigi (14) üle 8000 meetri kõrguste mägede tippu. Kokku kulus tal selleks 16 aastat (1980–1996). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Wielicki 1991. aastal jõudnud vaid Annapurna eeltippu (tähistus SFE). Kuid see asjaolu ei saanud takistuseks Jurgalski meeskonnal kanda Wielicki nimi ajaloolise, nn "pärandi nimistu" koosseisu. Krzysztof Wielicki. ostrzeszow.pl Krzysztof Wielicki – Polish Winter Expedition 1980 – part 1. himalman.wordpress.com 14 8K Legacy Table. 8000ers.com 14 8K Transition Table. 8000ers.com  Krzysztof Wielicki – pildid, videod ja helifailid Wikimedia Commonsis
Petšerski rajoon

Petšerski rajoon (ukraina keeles Печерський район) on haldusüksus (rajoon) Ukraina pealinnas Kiievis. Petšerski rajoon asub linna keskosas Dnestri paremal kaldal. Rajoon on saanud nime Kiievi koobaskloostri (ukraina keeles Києво-Печерська лавра) järgi. Kui Kiievist sai 1934. aastal Ukraina NSV pealinn, siis kolisid rajooni mitmed valitsusasutused ja alustati massilist korterelamute ehitamist. Історична Довідка Печерська районна в місті Києві державна адміністрація. Vaadatud 2. septembril 2024
Carlos Carsolio

Carlos Carsolio Larrea (sündinud 4. oktoobril 1962 Mexico Citys) on mehhiko alpinist. Ta on tõusnud kõigi (14) üle 8000 meetri kõrguste mägede tippu (neljanda mägironijana maailmas). Tal kulus selleks 11 aastat (1985–1996). Tema 14. tipp oli Manaslu (8163 m) (tipus 12. mail 1996). Tavaliselt ronis Carsolio kaheksatuhandeliste mägede tippu lisahapnikuta, kuid 1988. aastal soolotõusus Makalu (8485 m) tippu, tekkis tal tipust laskumisel hädavajadus lisahapniku järele. Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Carlos Carsolio 1996. aastal jõudnud vaid Manaslu eeltippu (tähistus C2). Kuid see asjaolu ei saanud takistuseks Jurgalski meeskonnal kanda Carsolio nimi ajaloolise, nn "pärandi nimistu" koosseisu. 14 8K Legacy Table. 8000ers.com 14 x 8000er correction: It's 5 - not 6 - without O2. mounteverest.net, arhiveeritud 4. mai 2016/ 14 8K Transition Table. 8000ers.com
Solomjanka rajoon

Solomjanka rajoon (ukraina keeles Солом'янський район) on haldusüksus (rajoon) Ukraina pealinnas Kiievis. Solomjanka rajoon asub linna edelaosas. Kui Kiievis moodustati 1921. aastal rajoonid, hõlmasid praeguse Solomjanka rajooni territooriumi Šuljavski ja Solomjanski rajoonid. Seoses halduskorralduse ümberkorraldusega 1930. aastate algul jäi praeguse Solomjanka rajooni territoorium Stalini ja Žovtnevõi rajoonide alale. 1938. aastal Stalini rajoon kaotati, selle territoorium läks vastloodud Zaliznõtšnõi rajooni koosseisu. Praegusel kujul moodustati Solomjanka rajoon 2001. aastal, mil Zaliznõtšnõi ja Žovtnevõi rajoonid ühendati. Історична довідка Солом'янська районна в місті Києві державна адміністрація. Vaadatud 2. septembril 2024
Teesi Viisimaa

Teesi Viisimaa (aastani 1959 Mõtus; 19. märts 1932 Tallinn – 30. august 2024) oli eesti balletitantsija. Ta õppis 1947–1950 Tallinna Õpetajate Instituudis eesti keelt, balletiõpinguid alustas Jelena Izerovitši stuudios ja jätkas 1950–1951 Eesti Riiklikus Koreograafilises Koolis, lõpetas 1954 Moskvas koreograafiakooli. Ta töötas 1954–1975 Estonia teatris, hiljem administraatorina Eesti Televisiooni kunsti ja kirjanduse toimetuses. Eesti Teatriliidu liige (1955). Olnud abielus Vello Viisimaaga. Kirjutanud raamatu „Vello Viisimaa. Lauldes vihmas” (2011). Clarice (Tšulaki Ebapeig, 1954) Esmeralda (Pugni, Glieri ja Vassilenko Esmeralda, 1954, kontsertesitus) Maria ja kellukestega tantsu solist (Assafjevi Bahtšisarai purskkaev, 1955) Meelike (E. Kapi Kullaketrajad, 1956) Amor (Glazunovi Raimonda, 1957) Heli (Austeri Põhjamaa unenägu, 1960) Pierrot (Burmeistri Koreograafiline valss, Raveli muusika, 1960) Punamütsike (Tšaikovski Uinuv kaunitar, 1962) Amm (Prokofjevi Romeo ja Julia, 1971) Berthe (Adami Giselle, 1975) S. Levin. Anne ja töö. – Pilt ja Sõna 1955, 4 V. Käosaar. Teesi ja Piret Viisimaa: „Meil on Luigel olnud ilusaid ja naljakaid aegu”. – Vooremaa, 10. mai 2008 M. Karlson. Vello Viisimaast, soojuse ja armastusega. – Postimees : Raamat, 17. november 2011
Juurhebel

Juurhebel (Hebeloma radicosum) on šampinjonilaadsete seltsi kuuluv liik seeni. Juurhebel andmebaasis eElurikkus.
Ametüstrupik

Ametüstrupik (Laccaria amethystina) on šampinjonilaadsete seltsi kuuluv liik seeni. Ametüstrupik andmebaasis eElurikkus.
Svjatošõni rajoon

Svjatošini rajoon (ukraina keeles Святошинський район) on haldusüksus (rajoon) Ukraina pealinnas Kiievis. Svjatošini rajoon asub linna lääneosas. 12. aprillil 1973 moodustati osadest Žovtnevõi, Sovetski ja Ševtšenko rajooni aladest uus rajoon – Leningradi rajoon. 1. augustil 2001 nimetati Leningradi rajoon ümber Svjatošini rajooniks. Історична довідка Святошинська районна в місті Києві державна адміністрація. Vaadatud 2. septembril 2024
Ševtšenko rajoon

Ševtšenko rajoon (ukraina keeles Шевченківський район) on haldusüksus (rajoon) Ukraina pealinnas Kiievis. Ševtšenko rajoon asub linna keskosas. Ševtšenko rajoon moodustati 4. aprillil 1937. 2001. aasta oktoobris liideti Ševtšenko rajooniga osa endiste Nõukogude ja Vana-Kiievi rajoonide territooriumist. Історія Шевченківська районна в місті Києві державна адміністрація. Vaadatud 2. septembril 2024
HB Køge

HB Køge (täisnimega Herfølge Boldklub Køge, lühemalt HB Køge; lühend HBK) on Taanis Køge linnas tegutsev jalgpalliklubi. See mängib Taani esiliigas 1. division. Klubi asutati 1. juuli 2009 pealisehitusena Herfølge Boldklubi ja Køge Boldklubi vahel. Taani kõrgliigas mängis Køge viimati hooajal 2011/12. Pärast seda hooaega on mängitud püsivalt esiliigas. 2023. aastast on klubi peatreener Nicklas Pedersen. Karl Mööl (2018) "Pressemeddelelse: HB Køge fik A/licens". web.archive.org. 27. juuni 2009. Originaali arhiivikoopia seisuga 27. juuni 2009. Vaadatud 2. septembril 2024. "HB Køge skal spille i Herfølge". web.archive.org. 29. juuni 2009. Originaali arhiivikoopia seisuga 29. juuni 2009. Vaadatud 2. septembril 2024.{{netiviide}}: CS1 hooldus: robot: algse URL-i olek teadmata (link) Andersen, Laura Corfitz (5. juuni 2023). "Nicklas Pedersen ny cheftræner for HB Køge". HB Køge (taani). Vaadatud 2. septembril 2024. Klubi koduleht